Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 32/2007. (X. 25.) ÖTM rendelet 2. melléklete szerint – a költségvetési évben vállalt
Paragraph Index: 1046

a) Bejáró gyermekek, tanulók alapján járó támogatás Többcélú kistérségi társulás által fenntartott intézmény FAJLAGOS ÖSSZEG: 100 000 forint/fő/év – 2008. évben időarányosan 4 hónapra, – 2009. évben időarányosan 8 hónapra. Intézményi társulás által fenntartott intézmény óvodás és 1–4. évfolyamos tanulói után FAJLAGOS ÖSSZEG: 74 000 forint/fő/év – 2008. évben időarányosan 4 hónapra, – 2009. évben időarányosan 8 hónapra. Intézményi társulás által fenntartott intézmény 5–8. évfolyamos tanulói után FAJLAGOS ÖSSZEG: 80 000 forint/fő/év – 2008. évben időarányosan 4 hónapra, – 2009. évben időarányosan 8 hónapra. A támogatás a többcélú kistérségi társulás, illetve az intézményi társulások által fenntartott – a Kiegészítő szabályok 2.1. pontja szerinti feltételeket teljesítő – óvodákba, iskolák 1–8. évfolyamára járó gyermekek, tanulók létszáma után igényelhető a következők szerint: aa) alaptámogatás vehető igénybe a fenti intézményekbe bejáró azon gyermekek, tanulók után, akiknek lakóhelye (ennek hiányában tartózkodási helye) nem az 2007/183. szám intézmény helye (székhelye, telephelye stb.) szerinti településen van. A 20 000 fő lakosságszám feletti települési önkormányzatok területén működő, intézményi társulás által fenntartott intézményekbe bejáró gyermekek, tanulók után az alaptámogatás abban az esetben vehető igénybe, ha a bejáró gyermekek, tanulók lakóhelye (ennek hiányában tartózkodási helye) az intézményi társulásban részt vevő településen van, ab) az intézmény székhelyén/telephelyén állandó lakóhellyel (ennek hiányában tartózkodási hellyel) rendelkező gyermekek, tanulók után az alaptámogatás 50%-ának megfelelő támogatás vehető igénybe. E támogatás legfeljebb az aa) pont szerint bejáró gyermekek, tanulók számával azonos számú gyermekek, tanulók után igényelhető, mely szabályt az 1–4., illetve 5–8. évfolyamon külön-külön kell alkalmazni. E támogatás szempontjából a külterületen lakó gyermekek, tanulók az intézmény székhelyén lakónak minősülnek.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes